Case ID: 1182781
Sentence 0: Təqsirləndirilən şəxs məhkəmə zamanı özünü Azərbaycan Respublikası Cinayət Məcəlləsinin 29,120.2.2, 29,120.2.4 və 29,120.2.8-ci maddələri ilə nəzərdə tutulan cinayət əməllərini törətməkdə qismən təqsirli bilərək ifadəsində göstərmişdir ki, x xxxxxx 2019-cu il tarixdə təxminən saat 09:10 radələrində arvadı Günayla yaşadığı evdə olarkən aralarında mübahisə olmuş, mübahisəyə səbəb Günayın ona və uşaqlara qarşı laqeyd münasibət göstərməsi olmuş, mübahisədən sonra, saat 11 radələrində, Günay övadlarını götürüb yaşadığı evin yaxınlığında yerləşən atası Mirverdinin evinə getmiş, xx xxxxxx 2019-cu il tarixdə saat 12:30 radələrində Günayı gətirmək üçün qayınatası Mirverdinin Bakı şəhəri, Sabunçu rayonu, Maştağa qəsəbəsi, Daş karxanası yaşayış massivində yerləşən nömrəsiz fərdi yaşayış evinə getmiş, evin həyətinə daxil olduqda övladlarının həyətdə oynadığını görmüş, övladları ilə görüşüb evə daxil olmuş, dəhlizdə Günayı görmüş və sonuncudan yaşadığı evə qayıtmasını tələb etmiş, Günay evə qayıtmaq istəmədiyini bildirmiş, onunla söhbət edə-edə evin dəhlizindən içəri keçib yataq otağına daxil olmuş, Günayın evə qayıtmayacağını bildirməsi səbəbindən aralarında mübahisə yaranmış, mübahisə zamanı əsəbləşib şalvarının cibində gəzdirdiyi bıçağı çıxarıb Günayın bədəninə bir neçə dəfə bıçaq zərbəsi vurmuş, Günaya bıçaq vurduğu zərbələrinin sayı dəqiq yadında qalmamış, Günay otaqda döşəmənin üstünə yıxılmış və taqətsiz vəziyyətdə qalmış, o, əlində bıçaqla evin həyətinə çıxmış, Günayı vurduğu bıçağı evin həyətində atıb yaşadığı evə getmiş və orada paltarlarını dəyişmiş, hadisə baş verən zaman əynində olmuş paltarları evin həyətində yandırmış, həmin vaxt evdə tək olduğu üçün onu heç kəs görməmiş, həmin gün evdə qalmış, xx xxxxxx 2019-cu il tarixdə 14-cü polis bölməsinə gedib könüllü gəldiyini bildirmiş, qayınatası Mirverdinin evinə arvadı Günayı öldürmək məqsədi ilə deyil, sonuncu ilə barışıb evə qaytarmaq üçün getmiş, lakin Günay evə qayıtmayacağını bildirib onunla mübahisə etməyə başlamış, o da əsəbləşib Günaya bıçaq zərbələri vurmuş, məqsədi sonuncuya yalnız zərər yetirmək olmuş, hadisəni törətməzdən əvvəl Günayın hamilə olduğunu bildiyi üçün Günayı öldürmək istəməmiş, hadisə evin yataq otağında baş verdiyinə görə səs-küy yaranmamış, hadisənin baş verməsini ətrafda olan qonşular və ya başqa adamlar bilməmiş, hadisə yerinə heç kəs gəlməmişdir; Günaya vurduğu bıçaq zərbələrinin sayı yadında qalmamış, sonuncunun sinə və kürək nahiyyələrindən bıçaq zərbələri vurduğunu xatırlayır, bıçaqla vurduqdan sonra Günay döşəmənin üstünə yıxılmış, yerdə olarkən sonuncunu bıçaqla vurmuş, Günaya bıçaq zərbələri vurmağa ehtiyac olmadığını zənn edib çıxıb getmiş, Günaya bıçaq zərbələri vuran zaman sonuncunun huşunu itiriibitirmədiyinə fikir verməmişdir.